'अफगान से 2014 तक सेना हटाने पर प्रतिबद्ध है अमेरिका'  
हिलेरी क्लिंटन ने कहा है कि अमेरिका और अन्य नाटो सहयोगी 2014 तक अफगानिस्तान से सेना हटाने की अपनी प्रतिबद्धता पर कायम हैं।
अमेरिकी विदेशमंत्री हिलेरी क्लिंटन ने कहा है कि अमेरिका और अन्य नाटो सहयोगी 2014 तक अफगानिस्तान से सेना हटाने की अपनी प्रतिबद्धता पर कायम हैं।  क्लिंटन ने डच विदेशमंत्री उरी रोसेंथल के साथ एक संवाददाता सम्मेलन में कहा, हम लिस्बन समझौते के तहत तय की गई इस समयसीमा पर कायम हैं और हमें अभी सुरक्षा, राजनीतिक सुलह और अलकायदा जैसे आतंकी संगठनों के खिलाफ अपने स्पष्ट रुख को अमलीजामा पहनाने के लिए काफी काम करना है। दोनों नेताओं ने लीबिया और अफगानिस्तान पर चर्चा की और इस मौके पर रोसेंथल ने कहा कि वह लोग अब उत्तरी अफगानिस्तान के कुंदूज प्रांत में पुलिस को प्रशिक्षण देने का काम कर रहे हैं ताकि वह अपने लोगों की सुरक्षा की जिम्मेदारी उठा सकें।